
KĖDAINIŲ RAJONO SAVIVALDYBĖS TARYBA
SPRENDIMAS

DĖL PRIEŠMOKYKLINIO UGDYMO ORGANIZAVIMO MODELIŲ MOKYKLOSE PATVIRTINIMO

2018 m. rugsėjo 28 d. Nr. TS-159
Kėdainiai

Vadovaudamasi Lietuvos Respublikos vietos savivaldos įstatymo 7 straipsnio 7 punktu, Lietuvos Respublikos švietimo įstatymo 58 straipsnio 1 dalies 3 punktu, Priešmokyklinio ugdymo tvarkos aprašo, patvirtinto Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 „Dėl Priešmokyklinio ugdymo tvarkos aprašo patvirtinimo“, 7.1 papunkčiu, Kėdainių rajono savivaldybės ugdymo įstaigų, socialinių ir ugdymo centrų priešmokyklinio ugdymo organizavimo ir finansavimo tvarkos, patvirtintos Kėdainių rajono savivaldybės tarybos 2009 m. gruodžio 11 d. sprendimu Nr. TS-360 „Dėl Kėdainių rajono savivaldybės ugdymo įstaigų, socialinių ir ugdymo centrų priešmokyklinio ugdymo organizavimo ir finansavimo tvarkos, organizavimo modelių patvirtinimo“, 4 punktu ir atsižvelgdama į tėvų (globėjų) poreikius, Kėdainių rajono savivaldybės taryba  n u s p r e n d ž i a:

1. Patvirtinti priešmokyklinio ugdymo organizavimo pirmąjį modelį, kurio veiklos trukmė 4 val. per dieną (20 val. per savaitę), šiose mokyklose:

1.1. Josvainių gimnazijos Pernaravos skyriuje;
1.2. Miegėnų pagrindinėje mokykloje.
2. Patvirtinti priešmokyklinio ugdymo organizavimo antrąjį modelį, kurio veiklos trukmė  6,6 val. (6 val. ir 36 min.) per dieną (33 val. per savaitę), šiose mokyklose:

2.1. Akademijos gimnazijos Šlapaberžės pradinio ugdymo skyriuje;
2.2. Josvainių gimnazijos Skaistgirių pradinio ugdymo skyriuje;
2.3. Krakių Mikalojaus Katkaus gimnazijos Meironiškių skyriuje;
2.4. Krakių Mikalojaus Katkaus gimnazijos Pajieslio daugiafunkciame centre;
2.5. Šėtos gimnazijos Pagirių Adomo Jakšto daugiafunkciame centre;
2.6. Kėdainių Juozo Paukštelio progimnazijos Tiskūnų Juozo Urbšio skyriuje;
2.7. Dotnuvos pagrindinėje mokykloje;
2.8. Surviliškio Vinco Svirskio pagrindinėje mokykloje;
2.9. Truskavos pagrindinėje mokykloje;
2.10. Vilainių mokyklos-darželio ,,Obelėlė“ Aristavos skyriuje.
3. Patvirtinti priešmokyklinio ugdymo organizavimo trečiąjį modelį, kurio veiklos trukmė  10 val. per dieną (50 val. per savaitę), šiose mokyklose:

3.1. Akademijos gimnazijos Gudžiūnų Pauliaus Rabikausko skyriuje;
3.2. Akademijos gimnazijos „Kaštono“ skyriuje;
3.3. Krakių Mikalojaus Katkaus gimnazijos ,,Bitutės“ skyriuje;
3.4. Kėdainių Juozo Paukštelio progimnazijos Lančiūnavos skyriuje;
3.5. Labūnavos pagrindinės mokyklos „Ąžuoliuko“ skyriuje;
3.6. Labūnavos pagrindinės mokyklos Nociūnų skyriuje;
3.7. Labūnavos pagrindinės mokyklos Pelėdnagių skyriuje „Dobiliukas“;
3.8. Vilainių mokykloje-darželyje „Obelėlė“;
3.9. Kėdainių lopšelyje-darželyje „Aviliukas“;
3.10. Kėdainių lopšelyje-darželyje „Pasaka“;
3.11. Kėdainių lopšelyje-darželyje „Puriena“;
3.12. Kėdainių lopšelyje-darželyje „Vaikystė“;
3.13. Kėdainių lopšelyje-darželyje „Varpelis“;
3.14. Kėdainių lopšelyje-darželyje „Vyturėlis“;
3.15. Kėdainių lopšelyje-darželyje „Žilvitis“;
3.16. Josvainių socialiniame ir ugdymo centre;
3.17. Šėtos socialiniame ir ugdymo centre.
4. Pripažinti netekusiu galios Kėdainių rajono savivaldybės tarybos 2013 m. rugsėjo 27 d. sprendimą Nr. TS-243 ,,Dėl priešmokyklinio ugdymo organizavimo modelių patvirtinimo“ su visais jo papildymais ir pakeitimais.

